Angela Merkel: "Suntem incredibil de mândri de fondatorii BioNTech".
Angela Merkel și-a exprimat aprecierea față de dezvoltatorii vaccinului Pfizer-BioNTech. Angela Merkel: "Ne putem da seama câte vieți va salva acest vaccin". Aprecierile au fost exprimate în timpul unei conferințe online.
Cancelarul Germaniei, Angela Merkel, și-a exprimat aprecierea față de fondatorii vaccinului Pfizer-BioNTech, susținând că vaccinul "va salva multe vieți", relatează DW News.Aprecierile au fost exprimate în timpul unei conferințe online dintre Merkel și fondatorii BioNTech, Uğur Şahin și Özlem Türeci."Suntem incredibil de mândri să avem astfel de cercetători în țara noastră. Nu v-ați dat bătuți. Ați crezut în studiul vostru", a spus Merkel.Cancelarul a punctat faptul că vaccinul, dezvoltat în parteneriat cu gigantul farmaceutic Pfizer, reprezintă un pas major în a schimba cursul pandemiei de coronavirus: "Văzând câți oameni mor în prezent din cauza coronavirusului, ne putem da seama câte vieți va salva acest vaccin"."Realizarea imposibilului"Echipa din spatele vaccinului, Uğur Şahin și Özlem Türeci, au încercat "să facă posibil ceva ce părea imposibil", conform declarațiilor acestora.Uğur Șahin a spus că au reușit datorită "unei echipe fantastice de profesioniști din peste 60 de țări", adăugând că "deși au făcut primii pași spre a aduce pandemia sub control, maratonul încă nu s-a încheiat".